Адыгэ
Адыгэ лъэпкъыр зэ фыкъэда1уэ,
Ди адыгэбзэмк1э дэ дывгъэпсалъэ.
Ди бзэм нэхъ дахи зыри щымы1э,
Сабийхэм яжеф1э, къагурывгъа1уэ.

Адыгэ ц1ыхухэу зи бзэ зымыщ1эм,
Адыгэщ жып1эу дауэ уеджэн?
И анэмрэ – адэмрэ ирамыгъащ1эм,
Хьэл щэныр зи1ысыр дэнэ щащ1эн?

Ди бзэр дымыщ1эу дыкъагъэтэджмэ,
Гъащ1эу дгъэщ1энур абдеж щреух.
Ди адэ – анэр дэ тщыгъупщэжмэ,
Дуней гуэныхьыр ди деж щрегух.

Адыгэ Хабзэр зи1ысыр зымыщ1эм,
Сыт фэ мы гъащ1эм щыфщ1энур къызжеф1э?
Фефэурэ фешхэурэ къуажэм фыдэсмэ,
Фы адыгэл1у хэт фэ зыжеф1эр?

Къанкъул Мурат